b'\n_START_ARTICLE_\nTrichius sexualis\n_START_SECTION_\nUtseende\n_START_PARAGRAPH_\nEn middelsstor (10-12 millimeter), kraftig, langbeint gullbasse. Arten ligner overflatisk p\xc3\xa5 en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med brunlige, ulne h\xc3\xa5r. Dekkvingene er forkortede og dekker ikke det bakerste bakkroppsleddet, med gule og svarte tverrb\xc3\xa5nd, disse er vanligvis avbrutte i midten, men tegningen p\xc3\xa5 dekkvingene er sv\xc3\xa6rt variabel.\n_START_SECTION_\nLevevis\n_START_PARAGRAPH_\nLarvene lever i morkent treverk eller hule l\xc3\xb8vtr\xc3\xa6r, utviklingen tar gjerne flere \xc3\xa5r. De voksne billene bes\xc3\xb8ker ofte blomster.\n_START_SECTION_\nUtbredelse\n_START_PARAGRAPH_\nArten er utbredt i det s\xc3\xb8rlige og s\xc3\xb8r\xc3\xb8stlige Europa.'